Republika Hrvatska

Osnovna škola Nikole Andrića

Voćarska 1, 32 000 Vukovar

KLASA: 112-02/24-01/10

URBROJ: 2196-1-4-24-1

Vukovar, 28. kolovoza 2024. godine

**Na temelju članka 99. Zakona o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10. ,90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 152/22. i 156/23.), i članka 6. Pravilnika o pomoćnicima u nastavi i stručnim komunikacijskim posrednicima (NN br. 85/24) ravnateljica Osnovne škole Nikole Andrića u Vukovaru objavljuje**

**JAVNI POZIV**

**za prijavu kandidata za izvršavanje poslova pomoćnika u nastavi**

**u Osnovnoj školi Nikole Andrića**

Broj pomoćnika u nastavi:**1**

Vrsta zaposlenja: na određeno, novootvoreni poslovi

Radno vrijeme: minimalno 20 sati tjedno

Smještaj: nema smještaja

Natječaj vrijedi od – do : 28.08.2024. – 05.09.2024.

Razina obrazovanja: Srednja škola – 4 godine

Viša ili prvostupanjska

Fakultet, akademija, magisterij, doktorat

Radno iskustvo: nije važno

Mjesto rada:  **Osnovna škola Nikole Andrića, Voćarska 1, 32 000 Vukovar**

Radno vrijeme: **nepuno radno vrijeme – minimalno 20 sati tjedno, ovisno o potrebama učenika s teškoćama u razvoju**

Vrsta ugovora**:** **Ugovor o radu na određeno vrijeme za školsku godinu 2024./2025., a najduže do 31. kolovoza 2025. godine**

**U slučaju potrebe povećat će se i broj pomoćnika**

**1. UVJETI**

* **Najmanje završena srednja škola – 4 godine**
* **Uvjerenje da se protiv kandidata ne vodi kazneni postupak niti je pravomoćno osuđivan za neko od kaznenih djela**
* **Pomoćnik u nastavi ili stručni komunikacijski posrednik ne smije biti roditelj/skrbnik niti drugi član uže obitelji učenika kojem se pruža potpora**
* **Zdravstvena sposobnost za obavljanje poslova radnog mjesta na koja se osoba prima,**
* **Završena edukacija te stečene kompetencije za obavljanje posla pomoćnika u nastavi ILI završeno osposobljavanje za pomoćnika u nastavi u trajanju od najmanje 20 sati koje je najmanje sadržavalo sljedeće elemente:**
* **Osnovna načela obrazovanja učenika s teškoćama u razvoju s naglaskom na inkluzivno obrazovanje,**
* **Karakteristike učenika s teškoćama u razvoju (za sve vrste teškoća),**
* **Podrška učenicima s teškoćama u razvoju u odgojno-obrazovnom procesu i razvoju socijalnih vještina (način pružanje pomoći)**
* **Suradnja s učiteljem/nastavnikom/stručnim timom škole/roditeljima i drugim učenicima,**
* **Prva učenika s teškoćama u razvoju**

**OPIS POSLOVA POMOĆNIKA U NASTAVI**

  Poslovi pomoćnika u nastavi su potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti zadataka, suradnja s učiteljima/nastavnicima te vršnjacima učenika u razredu, poslovi specifični za funkcioniranje pojedinih učenika ili skupine učenika, te poslovi prema zaduženju ravnatelja ustanove nakon završetka nastavne godine.

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POŽELJNO**

- iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi

- iskustvo u volontiranju

**Na natječaj se pod jednakim uvjetima mogu javiti kandidati oba spola.**

**POSTUPAK PRIJAVE**

Kandidati koji se prijavljuju za radna mjesta pomoćnika u nastavi dužni su priložiti sljedeće dokumente:

* zamolba za posao (vlastoručno potpisana) u zamolbi navesti datum i mjesto rođenja, adresu stanovanja te kontakt telefonski broj i e-mail
* životopis - vlastoručno potpisan, s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom ili volontiranje, te trajanje istog)
* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi)
* dokaz o hrvatskom državljanstvu
* uvjerenje o prebivalištu (ne starije od 6 mjeseci)
* uvjerenje nadležnog suda da se protiv kandidata ne vodi kazneni postupak u smislu zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne stariji od 6 mjeseci)
* elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave javnog poziva/natječaja)
* potvrdu ili certifikat o završenom programu edukacije za poslove pomoćnika u minimalnom trajanju od 20 sati ukoliko kandidat ima završen program edukacije (preslika) ukoliko ga kandidat ima
* ukoliko kandidat ima iskustva u radu s djecom s teškoćama u razvoju potrebno je priložiti mišljenje supervizora i/ili preporuku škole/ustanove/udruge

Isprave se prilažu u neovjerenom presliku i ne vraćaju se kandidatu nakon završetka natječajnog postupka.

Kandidat koji bude izabran dužan je dostaviti izvornike traženih isprava prije zaključivanje ugovora o radu.

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvijete iz

natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Na natječaj se mogu javiti osobe oba spola sukladno članku 13. Zakona o ravnopravnosti spolova (NN br. 82/08, 69/17).

Izrazi koji se koriste u natječaju, a imaju rodno značenje koriste se neutralno i odnose se jednako na muške i ženske osobe.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

  Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21, 156/23), uz prijavu na natječaj, osim dokaza o ispunjavaju svih traženih uvjeta iz natječaja, dužne su priložiti i dokaze o ostvarivanju uvjeta za ostvarivanje prava prednosti pri zapošljavanju propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti:  <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. st. 1-3.. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su, osim dokaza o ispunjavanju traženih uvjeta dostaviti i sve dokaze o ostvarivanju prava prednosti pri zapošljavanju iz članka 49. stavka 1. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja sa popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji I zapošljavanju osoba s invaliditetom (NN br. 157/13.,152/14., 39/18. I 32/20.), uz prijavu na natječaj dužni su, pored dokaza o ispunjavanju traženih ovjeta, pozvati se na to pravo te priložiti i dokaz o invaliditetu ( javna isprava o invaliditetu na temelju koje se osoba može upisati u očevidnik zaposlenih osoba s invalidiitetom).

 Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13 i 98/19), uz prijavu na natječaj dužni su, pored dokaza o ispunjavanju traženih uvjeta, priložiti i rješenje ili potvrdu o priznatom statusu vojnog/civilnog invalida rata i dokaz o tome na koji je način prestao prethodni radni odnos.

Prijavom na natječaj kandidati daju privolu Osnovnoj školi Nikole Andrića, Vukovar da se njegovi osobni podaci koriste, prikupljaju, obrađuju, objavljuju u digitalnom obliku, te čuvaju u svrhu provedbe i realizacije natječajnog postupka za zapošljavanje sukladno propisima koji reguliraju zaštitu osobnih podataka.

**VREDNOVANJE KANDIDATA:**

Sukladno Pravilniku o postupku zapošljavanja te procjeni i vrednovanju kandidata za zapošljavanje Osnovne škole Nikole Andrića, Vukovar te nakon proteka roka određenog za dostavu prijava na natječaj za kandidate koji ispunjavaju formalne uvjete natječaja te čije su prijave pravovremene i potpune provest će se postupak vrednovanja kandidata.

Odabir kandidata za pomoćnika u nastavi izvršit će stručno povjerenstvo za selekciju kandidata nakon obavljenog intervjua.

O mjestu i vremenu održavanja intervjua, kandidati će biti naknadno obaviješteni telefonskim putem ili objavom na Internet stranici škole (http://os-nandrica-vu.skole.hr/skola/ploca) .

Ako kandidat ne pristupi procjeni odnosno testiranju smatra se da je odustao od prijave na natječaj.

Kandidati će o rezultatima natječaja biti obaviješteni putem mrežne stranice Osnovne škole Nikole Andrića, Vukovar (<http://os-nandrica-vu.skole.hr>), najkasnije u roku od 15 (petnaest) dana od dana sklapanja ugovora o radu s odabranim kandidatom.

Natječaj je objavljen na mrežnim stranicama i oglasnim pločama Hrvatskog zavoda za zapošljavanje, mrežnoj stranici Grada Vukovara te mrežnoj stranici i oglasnoj ploči Osnovne škole Nikole Andrića, Vukovar, dana 28. 08. 2024. godine. Rok za podnošenje prijava je 8 dana od objave natječaja.

**DOSTAVA PRIJAVA**

 Prijave s potrebnom dokumentacijom dostavljaju se osobnim dolaskom u zatvorenoj omotnici na adresu:

**OSNOVNA ŠKOLA NIKOLE ANDRIĆA**

**Voćarska 1, 32 000 Vukovar**

**u vremenu od 8.00 do 13.00 sati**

s napomenom

„**Prijava za obavljanje poslova pomoćnika u nastavi “.**

Nepotpune i nepravodobne prijave neće se razmatrati.

**Ravnateljica škole:**

***Josipa Kotromanović Sauka***